བཀའ་གཏེར་
གྱི་ཡི་གེ་ཕྱི་མོ་རྣམས་ནས་ཁོག་ཕུབ་པ་ཞིག་དགོས་ཤིང་། བྱེ་བྲག་གི་(༢ན)མདོས་
ལའང་གསོགས་ཐོག་ནས་མདོས་དང་གྱེར་ཐོག་ནས་གསོགས་ངོས་ཟིན་པ། སོ་སོའི་
མཐུན་རྫས་བཤམ་ལུགས། སྤྱི་མདོས་སྒོས་སུ་གཏོང་བ་དང་། སྒོས་མདོས་སྤྱིར་
གཏོང་བ། ཕོ་མདོས་མོ་ལ་གཏོང་བ་དང༌། མོ་མདོས་ཕོ་ལ་གཏོང་བ། ལས་བཞི་
གང་འཆོལ་གྱི་ཁ་སྒྱུར། རྟེན་མདོས་བསྐང་མདོས་བཟློག་མདོས་སོགས་ཕྲ་ཞིབ་ལ་
སྒྲོ་འདོགས་བཅད་ཅིང་། སྒྲུབ་པ་བཀའ་བརྒྱད་སྤྱི་བྱེ་བྲག་གི་དབང་དང་། སྲུང་
མའི་སྲོག་གཏད་སོགས་ལེགས་པར་ནོས་པའི་རིགས་སྔགས་འཆང་བ་མཚན་ཉིད་
362

བོད་སྐྱོང་བསྟན་མ་བཅུ་གཉིས་ཀྱི་མདོས་ཀྱི་འཕྲིན་ལས་དཔྱིད་ཀྱི་རྒྱལ་མོའི་གླུ་དབྱངས། ༼༢༥༽
འདི་དང་ལྡན་པ་ཞིག་གིས་ཉམས་སུ་བསྟར་དགོས་པའི་ཕྱིར་ན། མདོས་གཏོར་
སོགས་ཀྱི་བཅའ་གཞི་རྣམས་གཏེར་གཞུང་དང་མཐོང་བརྒྱུད་ཀྱི་ཕྱག་ལེན་ལ་བལྟོས་
པས། དང་པོ་རྫས་བསག་པ། གཉིས་པ་མདོས་བཤམས་པ་རྣམས་ཟུར་དུ་ཤེས་པར་
བྱས་ཏེ། གསུམ་པ་མདོས་བྱིན་གྱིས་བརླབ་པ་ནི། སྔགས་པ་བདག་ཉིད་བེར་ནག་
ཐོད་དམཪ་ཁ་གཡུ་ཁ་གསེར་སོགས་ཀྱི་ཆས་སུ་ཞུགས། འབྲུ་སྣ་བྲེ་བཅུ་གསུམ་གྱི་
སྟེང་དུ་གསང་འཕྱི་ལ་མདའ་དར་རིན་ཆེན་བཏགས་པ་བཙུགས། རྒྱ་ཕོར་དང་
དངུལ་སྐྱོགས་གསེར་སྐྱེམས་(༢བ)ཀྱིས་བཀང་། སྔགས་དྲུག་ཕྱག་རྒྱ་དྲུག་གིས་བྱིན་གྱིས་
བརླབས་ནས། མགྲོན་རྣམ་པ་བཞི་ལ་གསོལ་ཁ་བཏང༌། དེ་ནས་བཀའ་བརྒྱད་སྤྱི་
བྱེ་བྲག་གང་རུང་གི་འཕྲིན་ལས་གཞུང་བསྲང་། འཛབ་བཟླས་ཚོགས་ལས་ཡན་
རྫོགས་པར་བྱས། རྡོ་རྗེ་གནོད་སྦྱིན་གྱི་སྐུར་བསྒྱུར་བ་ནི། པད་ཉི་ཆོས་དབང་གཏེར་གཞུང་
གི་དགོངས་དོན་བསྡུས་པ་གསར་རྩོམ། རུ་དྲ་ཕོ་མོའི་གདན་སྟེང་དུ། །རང་ཉིད་ཁྲོ་བོ་རྡོ་རྗེ་
གནོད་སྦྱིན་ཆེ། །རྩ་ཞལ་མཐིང་ནག་གཡས་དཀར་གཡོན་པ་དམར། །ཕྱག་དྲུག་རྡོ་
རྗེ་ཐོད་ཁྲག་ཐུགས་ཀར་འཛིན། །བར་པ་གཉིས་ཀྱིས་རྡོ་རྗེ་དྲིལ་བུ་བསྣམས། །མཐའ་
གཉིས་ཞིང་དབྱུག་འཕྱར་ཞིང་རི་རབ་འཛིན། །ཞབས་གཉིས་བརྐྱང་བསྐུམ་དུར་
ཁྲོད་ཆས་ཀྱིས་བརྒྱན། །ཡེ་ཤེས་མེ་དཔུང་འབར་བའི་དབུས་ན་བཞུགས། །ཞེས་གསལ་
བཏབ། མདོས་ཤེས་པ་རྣམ་པ་བཞི་དགོས་པའི་དང་པོ་རི་རབ་གཞལ་ཡས་ཁང་དུ་ཤེས་པ་ནི། སྭ་བྷཱ་ཝས་
སྦྱངས། ཆོས་རྣམས་གསར་རྩོམ། མི་དམིགས་སྟོང་པ་ཉིད་ཀྱི་ངང་། །མཁའ་རླུང་ཆུ་
ས་འབྱུང་བཞིའི་དཀྱིལ་འཁོར་སྟེང་། །རི་རབ་རིན་ཅེན་བཞི་ལས་ལེགས་གྲུབ་
པ། །བང་རིམ་གསུམ་སྟེང་རིན་ཆེན་གཞལ་ཡས་ཁང་། །ཕྱོགས་མཚམས་ལྕོག་མཛེས་
སྣ་ཚོགས་རྒྱན་གྱིས་སྤྲས། །ཕྱི་རོལ་རྨང་དུ་གསེར་རི་རོལ་མཚོ་བདུན། །གླིང་བཞི་
གླིང་ཕྲན་ལྕགས་རི་མུ་ཁྱུད་ཀྱིས། །ཡོངས་བསྐོར་འདོད་ཡོན་ཚོགས་ཀྱིས་གང་བར་
གྱུར། །གཉིས་པ་དྲེགས་པའི་གཟུགས་བརྙན་ཕོ་ཉ་ལས་བྱེད་དུ་ཤེས་པ་ནི། དབུས་ཕྱོགས་རིན་ཆོས་
དབང་དང་བྱང་གཏེར་གྱི་དགོངས་དོན་བསྡུས་པའི་གསར་རྩོམ། ཆེན་མཛེས་པའི་གཞལ་ཡས་
363

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ནང་མ་༼ང༽
«སྐ_R
སུ། ཁྲག་ཞག་རྒྱ་མཚོ་རྦ་ཀློང་འཁྲུག་པའི་དབུས། །དྲེའུ་ནག་པོ་སྒ་(༣ན)སྲབ་རྒྱན་
སྤྲས་སྟེང༌། །བྷྱོཿལས་དཔལ་ལྡན་ནག་མོ་རེ་མ་ཏཱི། །ཕྱག་གཡས་ཤང་ལང་གཡོན་
པ་ནད་རྐྱལ་འཛིན། །ཐོད་སྐམ་དབུ་བརྒྱན་ཐོད་རློན་དོ་ཤལ་འཕྱང༌། །ཞིང་ཆེན་
གཡང་གཞི་རེ་སྡེའི་ཤམ་ཐབས་གྱོན། །རིན་ཆེན་རུས་པ་སྦྲུལ་གྱིས་རྣམ་པར་
བརྒྱན། ༢ །སྐུ་ལ་ཁྲག་ཞག་ཐལ་ཆེན་རྫས་གསུམ་བྱུགས། །ཀླད་དུ་བྱ་རོག་ནག་པོ་
ལྡིང་ཞིང་འཕུར། །མེ་དཔུང་འཚུབ་མར་འཁྱིལ་བའི་དབུས་ན་བཞུགས། །བཅུ་གཉིས་
ལྕོག་ནང་མདུན་ནས་གཡས་སྐོར་དུ། །བདག་མངའ་བདག་གི་གཏེར་བྱོན། ཉིད་ཆེན་མོ་
རྡོ་རྗེ་ཀུན་གྲགས་མ༔ སྐུ་མདོག་མཐིང་ནག་རིན་ཆེན་རྒྱན་གྱིས་སྤྲས༔ ཆུ་སྲིན་རྒྱལ་
མཚན་དང་ནི་མེ་ལོང་བསྣམས༔ འབྲུག་ལ་བཅིབས་ནས་བསྟན་པའི་བྱ་ར་མཛད༔
དཔལ་ལྡན་ཧ་རི་རྡོ་རྗེ་གཡའ་མ་སྐྱོང་༔ སྐུ་མདོག་སྔོ་ནག་ཪིན་ཆེན་རུས་པས་བརྒྱན༔
རྣོ་བའི་ཤང་ལང་རྡོ་རྗེ་ཞགས་པ་བསྣམས༔ རྐྱང་ལ་བཅིབས་ནས་བསྟན་པའི་བྱ་ར་
མཛད༔ གངས་ཀྱི་ཡུམ་ཆེན་རྡོ་རྗེ་ཀུན་ཏུ་བཟང་༔ སྐུ་མདོག་མཐིང་ནག་རིན་ཆེན་
རྒྱན་གྱིས་སྤྲས༔ གསེར་གྱི་རྡོ་རྗེ་ཚེ་ཡི་བུམ་པ་བསྣམས༔ སེང་གེ་བཅིབས་ནས་བསྟན་
པའི་བྱ་ར་མཛད༔ འབྲོག་ཆེན་འཁོར་འདུལ་རྡོ་རྗེ་བགེགས་ཀྱི་གཙོ༔ སྐུ་མདོག་
མཐིང་ནག་མུན་པའི་གོ་ཟུ་ཅན༔ རུ་མཚོན་རྩེ་ལྔ་དང་ནི་ཞགས་པ་བསྣམས༔ དྲེའུ་
བཅིབས་ནས་བསྟན་པའི་བྱ་ར་མཛད༔ གངས་དཀར་ཤ་མེད་རྡོ་རྗེ་གཡུ་བུན་མ༔
སྐུ་མདོག་དཀར་མོ་དར་གྱི་ལྷབ་ལྷུབ་ཅན༔ འཛོམས་པའི་ཟོར་བ་གཏེར་གྱི་བུམ་པ་
(༣བ)བསྣམས༔ ཤ་བ་བཅིབས་ནས་བསྟན་པའི་བྱ་ར་མཛད༔ ཁ་རག་ཁྱུང་བཙུན་རྡོ་
རྗེ་དཔལ་གྱི་ཡུམ༔ སྐུ་མདོག་དཀར་མོ་རྨ་བྱའི་ཐོད་དང་ལྡན༔ ཌཱ་མ་རུ་དང་གསལ་
བའི་མེ་ལོང་བསྣམས༔ ཁྱུང་ལ་བཅིབས་ནས་བསྟན་པའི་བྱ་ར་མཛད༔ གཏེར་ཆེན་
མཁའ་ལྡིང་རྡོ་རྗེ་ཀླུ་མོ་ནི༔ སྐུ་མདོག་དམར་མོ་དར་དང་རིན་ཆེན་བརྒྱན༔ སྦྲུལ་
གྱི་ཞགས་པ་རིན་ཆེན་པར་བུ་བསྣམས༔ རྟ་མཆོག་བཅིབས་ནས་བསྟན་པའི་བྱ་ར་
མཛད༔ རྨ་རི་རབ་འབྱམས་རྡོ་རྗེ་དྲག་མོ་རྒྱལ༔ སྐུ་མདོག་དཀར་གསལ་རིན་ཆེན་
364

བོད་སྐྱོང་བསྟན་མ་བཅུ་གཉིས་ཀྱི་མདོས་ཀྱི་འཕྲིན་ལས་དཔྱིད་ཀྱི་རྒྱལ་མོའི་གླུ་དབྱངས། ༼༢༥༽
དར་ཟབ་མཛེས༔ བེ་ཅོན་དང་ནི་རིན་ཆེན་གཞོང་པ་བསྣམས༔ འཕར་བ་བཅིབས་
ནས་བསྟན་པའི་བྱ་ར་མཛད༔ ཀོང་བཙུན་དེ་མོ་རྡོ་རྗེ་བོད་ཁམས་སྐྱོང་༔ སྨུག་ནག་
དར་དང་ཞིང་ལྤགས་རློན་པས་བརྒྱན༔ མདའ་དར་དང་ནི་རིན་ཆེན་ཟ་མ་ཏོག༔
སྤྲིན་གསེབ་རླུང་བཅིབས་བསྟན་པའི་བྱ་ར་མཛད༔ བཙན་ལ་རག་མོ་རྡོ་རྗེ་སྨན་
གཅིག་མ༔ སྐུ་མདོག་དམར་ལྗང་རིན་ཅེན་སྣ་ལྔས་བརྒྱན༔ ལྷབ་ལྷུབ་དར་དང་
དངོས་གྲུབ་འབྲང་རྒྱས་བསྣམས༔ མཛོ་མོ་བཅིབས་ནས་བསྟན་པའི་བྱ་ར་མཛད༔
སྨན་བཙུན་ཁུག་ཆོས་རྡོ་རྗེ་གཡའ་མོ་བསིལ༔ སྐུ་མདོག་དམར་མོ་རིན་ཆེན་རྒྱན་
གྱིས་སྤྲས༔ · རིན་ཆེན་འབར་བ་སྒྲ་སྙན་ཏིང་ཤག་བསྣམས༔ ཤ་ཡུ་བཅིབས་ནས་
བསྟན་པའི་བྱ་ར་མཛད༔ གཡུ་ཡི་དྲིལ་བུ་རྡོ་རྗེ་གཟུགས་ལེགས་མ༔ སྐུ་མདོག་
དམར་སེར་རིན་ཆེན་རྒྱན་གྱིས་སྤྲས༔ སྙན་པའི་དྲིལ་བུ་རིན་ཆེན་པདྨ་བསྣམས༔
སྟག་ལ་བཅིབས་ནས་བསྟན་པའི་བྱ་ར་མཛད༔ གསར་བསྒྲིགས། >ཀུན་ཀྱང་ཟ་(༤ན)འོག་
དར་གྱི་ཙེ་བེར་གསོལ། །སྣ་ཚོགས་རིན་ཆེན་མཛེས་པའི་རྒྱན་གྱིས་བརྒྱན། །སྨན་མོ་
བདུད་དང་གནོད་སྦྱིན་ལ་སོགས་པ། །གྲངས་མེད་འཁོར་ཚོགས་རྒྱ་མཚོས་བསྐོར་
བར་གྱུར། །གསུམ་པ་མཐུན་རྫས་ཡ་སྟགས་གླུད་སྐོངས་སུ་ཤེས་པ་ནི། གསར་སྒྲིགས། རཾ་ལས་མེ་ཡིས་
དངོས་པོའི་སྐྱོན་རྣམས་བསྲེགས། །ཡཾ་ལས་རླུང་གིས་དངོས་པོའི་སྐྱོན་རྣམས་
སྦྱངས། །ཁཾ་ལས་ཆུ་ཡིས་དངོས་པོའི་སྐྱོན་རྣམས་བཀྲུས། །ཨོཾ་གྱིས་འདོད་པའི་ལོངས་
སྤྱོད་ལྔ་དང་ལྡན། །ཨཱཿཡིས་ས་གཞི་བར་སྣང་ཡོངས་ཁྱབ་ནས། །མི་འཛད་ནམ་
མཁའ་མཛོད་ཀྱི་ལོངས་སྤྱོད་སྤེལ། །ཧཱུཾ་གིས་རྨད་བྱུང་བདུད་རྩི་ཆེན་པོར་བསྒྱུར། །སྭཱ་
ཡིས་གཟུགས་བརྙན་ཐམས་ཅད་དཔེ་བྱད་དང༌། །ཕུང་པོ་ཁམས་དང་སྐྱེ་མཆེད་མ་
ལུས་ལྡན། །ཧཱ་ཡིས་རེ་ཏཱི་བསྟན་སྐྱོང་འཁོར་བཅས་ཀྱི། །སྐུ་གསུང་ཐུགས་དང་གཉིས་
མེད་བྱིན་རླབས་ཀྱིས། །ཐུགས་དམ་གཉན་པོ་སྐོང་བའི་ནུས་ལྡན་གྱུར། །ཨཱོྃ་ཨཱཿཧཱུཾ་
ཏྲི་ཏྲྰཾ་བཾ་ཏྲཾ་རཏྣ་ཏྲེ་ལོ་ཀྱ་ཕཊ༔ བཞི་པ་མཐུན་རྫས་དུག་མཚོན་དང་དུག་དཔལ་དུ་ཤེས་པ་ནི། གསར་
རྩོམ། སྣ་ཚོགས་མཚོན་ཕུར་རྩེད་སོགས་དྲག་པོའི་རྫས། །གནམ་ལྕགས་རྡོ་རྗེ་འབར་
365

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ནང་མ་༼ང༽
ཤ
བའི་ཐོག་ལྟ་བུར། །གྱུར་ནས་དགྲ་བགེགས་མ་ལུས་རྩད་གཅོད་ཅིང་།
།ཐལ་བའི་
རྡུལ་དུ་རློག་པའི་ནུས་ལྡན་གྱུར། །སྔགས་དྲུག་དང་ཕྱག་རྒྱ་དྲུག་གིས་ཀྱང་བྱིན་གྱིས་བརླབ་བོ། །བཞི་
པ་སྤྱན་དྲང་བ་ནི། ཙནྡན། ཨ་ཀ་རུ། སྤོས་དཀར། ཤིང་སྣ། ཚིལ་ཆེན་གྱི་དུད་པ་བཏང་། རོལ་མོ་དཀྲོལ།
གཡབ་དར་དང་བཅས་ནས། ཆོས་དབང་གི་གཏེར་བྱོན། བྷྱོཿ། དད་པ་དང་ནི་དམ་ཚིག་གིས༔ མ་
གཅིག་དཔལ་ལྡན་ལྷ་མོ་སྤྱན་འདྲེན་ནོ༔ སྐུ་གཅིག་མ་ལ་མཆེད་བཞི་མིང་དགུ་མ༔
ཉི་མ་བྱང་ཤར་མཚམས་ནས་གཤེགས་སུ་གསོལ༔ ཀུན་གྱི་གཙོ་(༤བ)མོ་མཛད་པའི་
རེ་མ་ཏཱི༔ སྐུ་ཡི་རྒྱན་དུ་ཞིང་ཆེན་གཡང་གཞི་གྱོན༔ གཡས་གཡོན་ཕྱག་ན་ནད་རྐྱལ་
ཤང་ལང་བསྣམས༔ དྲེལ་རྟ་རྐང་གསུམ་བཅིབས་ནས་འདིར་སྐྱོད་ལ༔ མང་ཡུལ་
དུར་ཁྲོད་ཀློང་ནས་གཤེགས་སུ་གསོལ༔ བདག་ཉིད་ཆེན་མོ་བཀྲ་ཤིས་ཚེ་རིང་མ༔
བེར་ནག་གྱོན་ནས་ཕྱག་ན་ཁྲྀ་བཾ་ཐོགས༔ བདུད་ཤ་ཞོན་ནས་བདུད་དཔུང་བཟློག་
པའི་ཕྱིར༔ དོན་མཐིང་ཉ་ལམ་གངས་ནས་གཤེགས་སུ་གསོལ༔ དཔལ་ལྡན་ཧ་རི་
རྡོ་རྗེ་གཡའ་མ་སྐྱོང་༔ བེར་སེར་གྱོན་ནས་ཕྱག་ན་ཞགས་པ་འཛིན༔ གསེར་གྱི་
མདོག་ཅན་རྟ་མཆོག་སེར་པོ་བཅིབས༔ གཟའ་བདུད་ནག་པོའི་གནོད་པ་བཟློག་
པའི་ཕྱིར༔ ཕ་རི་གནས་ཀྱི་གངས་ནས་གཤེགས་སུ་གསོལ༔ གངས་ཀྱི་ཡུམ་ཆེན་རྡོ་
རྗེ་ཀུན་ཏུ་བཟང་༔ བེར་དམར་གྱོན་ནས་ཕྱག་ན་ཐོད་ཁྲག་འཛིན༔ བོང་བུ་གྭ་པ་
ཞོན་ནས་སྟོང་ཁམས་གཡུལ༔ བཙན་ཐོགས་འདུལ་ཕྱིར་ལ་ཕྱིའི་གངས་ནས་གཤེགས་
སུ་གསོལ༔ འབྲོག་ཆེན་འཁོར་འདུལ་རྡོ་རྗེ་བགེགས་ཀྱི་གཙོ༔ བེར་ལྗང་གྱོན་ནས་
བེ་ཅོན་ཞགས་པ་འཛིན༔ ཁམས་ཀྱི་རྔ་མོ་ཞོན་ཞིང་འཇིག་རྟེན་གཡོ༔ གནོད་བྱེད་
བགེགས་ཀྱི་བར་ཆད་བཟློག་པའི་ཕྱིར༔ འབྲོག་སྨན་ཁུང་གི་མཚོ་ནས་གཤེགས་སུ་
གསོལ༔ བདུད་མོ་འཁོར་བཅས་གནས་འདིར་སྤྱན་འདྲེན་གཤེགས༔ གངས་དཀར་
ཤ་མེད་རྡོ་རྗེ་སྤྱན་གཅིག་མ༔ བེར་དཀར་གྱོན་ནས་ཐོད་དང་རལ་གྲི་འཛིན༔ སེང་
གེ་ཞོན་ནས་དགྲ་བགེགས་འགུགས་པར་བྱེད༔ རྒྱལ་པོའི་བར་ཆད་ཆོ་འཕྲུལ་བཟློག་
པའི་ཕྱིར༔ གྱ་བ་ཕུ་ཡི་གངས་ཟུར་གནས་ནས་གཤེགས༔ ཁ་རག་(༥ན)ཁྱུང་བཙུན་
366

བོད་སྐྱོང་བསྟན་མ་བཅུ་གཉིས་ཀྱི་མདོས་ཀྱི་འཕྲིན་ལས་དཔྱིད་ཀྱི་རྒྱལ་མོའི་གླུ་དབྱངས། ༼༢༥༽
རྡོ་རྗེ་དཔལ་གྱི་ཡུམ༔ བེར་སེར་གྱོན་ནས་ཕྱག་ན་དགྲ་སྟ་འཛིན༔ ཁྱུང་ལ་ཞོན་ནས་
མི་བསྐྱོད་དབྱིངས་ན་བཞུགས༔ གཤིན་རྗེའི་གདོན་དང་དགྲ་དཔུང་འཇོམས་པའི་
ཕྱིར༔ ཁ་རག་ཤར་གྱི་གནས་ནས་གཤེགས་སུ་གསོལ༔ སེར་ཆེན་མཁའ་ལྡིང་རྡོ་རྗེ་
ཀླུ་མོ་ནི༔ བེར་དམར་གྱོན་ནས་ཕྱག་ན་ལྕགས་ཀྱུ་འཛིན༔ དོམ་ནག་ཞོན་ནས་ལྷོ་
མོན་དབྱིངས་ལ་གཤེགས༔ རྨི་ལྟས་མཚན་མ་ངན་པ་བཟློག་པའི་ཕྱིར༔ ཇོ་མོ་ནགས་
རྒྱལ་གནས་ནས་གཤེགས་སུ་གསོལ༔ རྨ་རི་རབ་འབྱམས་རྡོ་རྗེ་དྲག་མོ་རྒྱལ༔ བེར་
ལྗང་གྱོན་ནས་ཕྱག་ན་ཙིཏྟ་བསྣམས༔ མི་དྲེད་ནག་མོ་ཞོན་ནས་དམ་ཉམས་འགུགས༔
གློ་བུར་སེམས་ཀྱི་ཡེ་འབྲོག་ཞི་བའི་ཕྱིར༔ བྱང་གི་སྨན་ཆེན་བོད་ནས་གཤེགས་སུ་
གསོལ༔ གནོད་སྦྱིན་འཁོར་བཅས་གནས་འདིར་སྤྱན་འདྲེན་གཤེགས༔ ཀོང་བཙུན་
དེ་མོ་རྡོ་རྗེ་བོད་ཁམས་སྐྱོང་༔ བེར་དཀར་གྱོན་ནས་འཆིང་བྱེད་ཞགས་པ་འཛིན༔
རྭ་བཅུ་ཤ་བ་ཞོན་ནས་བདུད་དཔུང་འཇོམས༔ ས་བདག་ཀླུ་ཡི་ནད་གདོན་ཞི་བའི་
ཕྱིར༔ ཀོང་པོ་ཤར་གྱི་ཕྱོགས་ནས་གཤེགས་སུ་གསོལ༔ གཙང་ལ་ར་རོག་རྡོ་རྗེ་སྨན་
གཅིག་མ༔ བེར་སེར་གྱོན་ནས་ཕྱག་ན་དྲིལ་བུ་འཛིན༔ མདངས་ཆེན་གཙོད་ལ་ཞོན་
ནས་གཏད་བཟློག་མ༔ གནོད་སྦྱིན་གདུག་པའི་ནད་གདོན་ཞི་བའི་ཕྱིར༔ བསམ་
སྡིངས་རྒྱབ་རིའི་གནས་ནས་གཤེགས་སུ་གསོལ༔ སྨན་བཙུན་ཨུག་ཆོས་རྡོ་རྗེ་གཡར་
མོ་བསིལ༔ བེར་དམར་གྱོན་ནས་དམ་ཉམས་སྲོག་རྩ་གཅོད༔ ཕྱག་ན་ཚོན་སྣ་ལྔ་
ཡི་དྲུ་བུ་འཛིན༔ འབྲི་ལ་ཞོན་ནས་དམ་ཉམས་ནད་ལ་འདེབས༔ རྟ་ནག་ཚ་ཚ་(༥བ)
མོ་ནས་གཤེགས་སུ་གསོལ༔ གཡུ་ཡི་དྲིལ་སྙན་རྡོ་རྗེ་གཟུགས་ལེགས་མ༔ བེར་ནག་
གྱོན་ནས་འགུགས་བྱེད་ལྕགས་ཀྱུ་འཛིན༔ རྐྱང་ལ་ཞོན་ནས་སྟོང་གསུམ་གཡུལ་བར་
བྱེད༔ འཕུང་བྱེད་ནག་མོའི་གདོན་རྣམས་བཟློག་པའི་ཕྱིར༔ བོད་ཀྱི་དབུས་རིའི་
གནས་ནས་གཤེགས་སུ་གསོལ༔ སྨན་བཙུན་འཁོར་བཅས་གནས་འདིར་སྤྱན་འདྲེན་
གཤེགས་སུ་གསོལ༔ ཧོ༔ གཏེར་ཁ་འོག་མ་ནས་མངའ་རིས་པཎ་ཆེན་གྱིས་བསྒྲིགས་པ། ནག་མོ་
བཞིན་མི་སྡུག་གི་བུ་མོ་བདུད་མོ་བཞི། །དམར་མོ་ཁྲོ་གཉེར་ཅན་གྱི་བུ་མོ་གནོད་